
DISSERTATIO  MEDICA 

INAUGURALIS, 


DE 


A  N  A  S  A  R  C  A 


f, 


•y.  CLJEVERLTy  Auctore 


DEFINITIO. 

NAS  ARCA  forfit^n  fatis  accurate  defini- 

•  > 


JLjL.  ri  poteft,  corporis  totius,  vel  partis  ejus 
intumefcentia  mollis,  pallida,  inelaftica.  Cla- 
riffimus  Cullen  sub  hoc  nomine  oedema  et  phleg- 
matiam  priorum  nofologorum  complexus  efl : 
cum  hi  ejufdem  .generis  morbi  inter  fe  gradu 
tantum  differant.  ' 


HISTORIA 


I 


I 

2  ,  DISSERTATIO 'MEDICA 

-  HISTORIA. 

'  Status  hujus  mali  incipiens  moleftia  tantilla 
interdum  flipatur,  ut  attentionem  etiam  ^gri  vix 
attrahat,  qui  folita  valetudine  fruitur  ;  nifi 
quod,  poftquam  eredus  aliquamdiu  permanferit,  ^ 
pedes  ac  tali  tumore  concolore  parum  ampliari 
obfervantur,  digiti  preflurae  cedente,  veftigium- 
que  per  breve  fpatium  retinente. 

Haec  inflatio  saepe  primum  observata  est  ob 
fuperficiei  inaequalitates,  calcei  vel  tibialis  inae- 
quali  comprefliohe  fadtas,  et  recumbente  cor¬ 
poris  politione  nonnunquam  prorfus  folvenda ; 

i 

ere^la  , tamen  refumpta  rurfus  reversura.  Et 
hujusmodi  alternatio  per  longum  tempus,  vitio 
vix  aliter  mutato,  perflare  potefl. 

a  I 

I 

Saepius  tamen  rapide  progreditur,  praecipue 
in  corporibus  natura  debilibus,  vel  quae  morbis 
antea  laefa,  vel  validis  excitantibus  caufis  objec¬ 
ta  fuerunt.  In  talibus  tumor  latius  diffunditur 
ab  inferioribus  partibus  furfum  procedens ;  et 

maximam 

maximam  diftentionem  efficiens,  ubi  laxiffimaefl: 
tela  reticulata  :  donec  fortafle  uniyerfus  tandem 
fiat,  facilem  artuum  motum  impediens,  oris  li- 
neamenta  valde  diftorquens,  fcediffimeque  totam 
forrnam  mutans  ;  quae  mutatio,'  lurido  pallore 

cutis  frigidas  et  fenfibilitatis  minutae,  augetur. 

$ 

■*  4 

Partium  maxime  dependentium'  veficulae  cu- 
ticu lares  saepe  fponte  apparent,  magnafque 
fluidi  aquosi 'quantitates  '  per  cutem  sudare  'si¬ 
nunt.  Inflammatio  quasdam  veliculas -ruptas 
subinde  ambit ;  eaque,  quanquam  levis,  haud 
raro  in  gangraenam  desinit. 

Urina  plerumquo  parca,  subrubra  et  sedimen¬ 
tum  deponens, malum  comitatur;  faepe  etiamfed 
non  femper  alvus  adftrida.  Exhalatio  naturalis 
per  cutem  pene  ceflat,  faliva  parcius  fecernitur  ; 
et  aeger,  dum  cibi  cupiditas  multum  imminuitur, 
vehemente  siti  laborat. 

Rebus  ita  fefe  habentibus,  cum  febri  lenta, 
spiritu  difficili  et  tuffi  ficca,  vires  yitales  fenfim 

A  2  '  deficiunt : 

deficiunt :  donec  nova  feu  graviora  fymptomata, 
ex  aqua  intra  abdomen,  thoracem  vel  caput 
colleda,  nafcantur ;  quae  mortem  fere  affe¬ 
runt.  , 


CAUS^  MORBI. 

Intiimiscentiam  propriam,  quae  hunc  mor¬ 
bum  denotat,  ex  humore  pr^fertim  aquofo  intra 
telam  reticulatam  collefto  oriri  compertum  efl : 
quamvis  dubitarunt  quidam,  num  in  loculis,  ad 
oleum  animale  recipiendum  a  natura  defignatis, 
aliquando  etiam  contineri  possit.  Conflat  to¬ 
tum  humorem,  qui  ex  una  in  alteram  corporis 
partem  tam  facile  tranfit,  reticulatam  fabricam 
poffidere  :  quum  talis  tranfitus  liquoris  in  cellu¬ 
lis  contenti  inter  se  diredle  non  communicanti¬ 
bus,  fieri  non  poffet.  Et  quoniam  in  affec- 

i 

tionibus  levibus,  totus  humor  hanc  loci  muta- 

N 

tionem  fatis  facile  fubire  videtur ;  verifioiile  efl, 
Iti  his  faltem,  cellulas  morbi  expertes  elfe  : 

quarum 

quarum  complures  quidem  adipe  praeoccupatae 
funt. 

At,  si  morbus  inveteravit  et  oleum  animale 
evanuit ;  probabilius  eft,  cellurarum  latera  col- 
lapfa,  quam  aqua  diflenta  effe  :  quod  effici  non 
potuit,  nifi  hoc  fluido  depofito  per  vafa  oleum 
antea  fecernentia. 

I' 

Hanc  humoris, praeter  naturam,  congellionem 
duabus  caufis  fere  attribuunt  ausiores ;  vel  ef- 
fufioni  audae,  vel  reforptioni  diminutae  humo- 
ris  natura  fecreti  ad  interflitia  corporis  lubri- 

f 

canda.  Satis  perfpicuum  eft  tamen,  neutram 
harum  neceflario  morbum  facere ;  nam  dum¬ 
modo  augeatur  reforptio  pro  ratione  incrementi 
effufionis,  vel  diminuatur  effufio  ex  ratione  re- 
forptionis  decrementi  j  in  utroque  cafu  nulla 
congeftio  produci  poflTet.  Effufionis  itaque  ex- 
ceflTus  fuper  reforptionem  mali  caufa  rediius 
habetur, 

^  '  '' 

Hic  exceffus  debilitati  generali  fepius  fucce- 

dit, 

dit,  feu  fpontaneas,  sive  e  morbo  priore  profi» 

•j 

cifcenti :  arteriarum  finibus  exhalantium  forfi- 
tan  adeo  relaxatis,  ut  lymphae  majorem  folito 
copiam  evadere  finant ;  dum  vafa  reforbentia, 
ad  proportionem  usitatam  removendam,  parum 

valeant.  .. 

'  ♦ 

Quodcunque  praeterea  hanc  -  imbecillitatem 
inducere  potefl,  ratione  jam  dida,  caufa  morbi 
remota  faepiflime  efle  poflit  :  qualia  funt  medio¬ 
cris  exercitationis  omiflio,  parcum  feu  infalubre 
alimentum,  fpirituum  fertnentatorum  immodi- 

t 

cus  ufus,  forfitan  etiam  narcoticorum, ,pr6fufae 
evacuationes  cujuscunque  generis,  fed  impri¬ 
mis  ingens  fanguinis  jaftura. 

\ 

\  f 

Reforptionis  attamen  fola  imminutio,  exha¬ 
latione  haud^  mutata,  fatis  efl;  etiam  malum  in¬ 
ducere  ;  quae'  ab  adlionis  fan^  vaforum  refor- 
bentium  defedu  pendere  potefl ;  et  nonnulli, 
oedematis  artuum  paralyticorum  hanc  caufam 
effe,  putarunt.  r 

“  It  feems  probable  (inquit  audor  clariffimus) 
‘‘  that  abforption  might  be  diminifhed,  and  even 
“  ceafe  altogether,  from  a  lofs  of  tone  in  the 
extremities  of  the  lymphatics.’^  Mihi  tamen 

\ 

-videtur,  fi  minuta  horum  vaforum  vis  non  altius 
procedat,  quam  ubi  attradlio-  capillaris  definit, 
reforptionem  fatis  prompte  progrefluram  efle. 

Etenim  intelleflu  difficile  efl,  quomodo  a6lio 
partis  vafis  lymphatici,  qu^  infra  par  valvarum 
eft,  motum  naturalem  liquoris,  quem  continet, 
promovere  queat :  nifi  prius  ad  orificium  fe 
perfede  contrahat,  et  contradio  a  fine  furfum 
annulis  fuccedentibus  progrediatur  ;  time  qui¬ 
dem  totum  humorem  contentum  per  'primum. 
valvarum  par  premi  oportet. 

SM  neque  attrafiio  capillaris,  neque  hujus¬ 
modi  a6lio,  ad  reforptionem  explicandam,  ne- 

/ 

cefTaria  eft ;  quamvis  verifimillimum  eft,  attrac¬ 
tionem  capillarem,  in  vafis  adeo  parvis,  vere 
agere.  At,  fi  non  ageret,  tamen  dilatatio  et- 
contractio  alterna  lymphaticorum  truncorum 

effeClum 

efFeQum  produceret,  fine  ulla  ope  finium,  nifi 
canalium  inertium.  Nam  o,mni  contradione 
partis  lymphatici  duas  inter  valvas  fit^,  portio 
liquoris  contenti  per  par  fuperius  premetur  :  et, 
parte  iterum  fe  dilatante,  vacuum  fiet ;  quod 
liquore  folo,  in  quem  vafis  extremitas  immerga¬ 
tur,  fuppleri  potefl. 

/ 

Glandularum  vitia  lymphaticarum  caufis  re- 
reforptionis  diminutae  annumerata  funt :  et 
quanquam,  ob  horum  vaforum  frequentem 
anaftomofin,  hsec  raro  fortaffe  fufficiant,  ad 
lymphae  tranfitum  prorfus  impediendum;  non 
dubium  eft  tamen,  quin  ea  eundum  faepe  mul¬ 
tum  impediant. 

Ubi  augetur  exhalatio,  reforptione  naturali 
manente  vel  non  au(S:a  pro  ratione  exhalationis 
incrementi,  congeflio  differentiae  quantitatum 

aequalis  fiet. 

\ 

Verifimile  eft,  reforptionem  audam,  ihitio 
morborum  hydropicorum,  interdum  adeffe ; 

praefertim 

prsefertim  ubi  caufis  infra  memorandis  exorian¬ 
tur  *.  Nam  conflat,  ex  aquse  prompta  reforp- 
tione  in  thoracem  canis  injedse  f,  vafa  lympha¬ 
tica  majorem  humoris  copiam  quam  iis  natura 
datur  reforbere  polTe.  Itaque  videretur,  vafa  re- 
forbentia,  in  talibus  rebus,  ad  adlionem  fuam 

augendam  parari ;  et  adlionem  revera  augeri, 

\ 

cum  vim  naturalem  prope  poffideant.  Sed  du¬ 
rante  au£la  adione,  vires  vaforum  reforbentium 
forfitan  deficient ;  donec  fanam  humoris  quan¬ 
titatem  amovere  folummodo  poflint,  et  tandem 
minorem  folito  ;  ni  a£liones  eorum  caufis  info- 

litis  afficiantur. 

/  , 

/• 

1 

I 

Caufas '  complures  effufionis  au6lae  enume¬ 
rant  audlores  ;  quarum  praecipute  infra  recenfen- 
tur. 

imo.  Lymphaticorum  ruptura.  Sed  licet  hydro- 
thoracem  vel  afceten  du6lus  thoracicus  ruptus 
aliquando  fecerit,  certa  tamen  anafarcse  exempla 

B  a 

*  Reditum  Sanguinis  Impedientia,  p.  la. 
t  Svvietenii  Commen.  vol.  iv.  p,  lap. 

a  minorum  lymphaticorum  ruptura  raro  fortaffe 
accidunt. 

Q.do.  Fluidi  aquofi  in  /anguine  nimia  quantitas 
*vel  per  os  vel  corporis  fuper/ciem  accepta.  Nota- 
•tum  eft,  incolas  humidorum  et  humilium  loco- 
rum,  morbis  hydropicis  magis  obnoxias  esse ; 
quam  qui  ficciore  coelo  fruuntur.  Sed  hoc  a 
talium  locorum  infalubri  efFe£tu  potius  pendere 
poflit,  quam  a  majore  humoris  copia  lymjphati- 
cis  cutis  objedi. 

N 

f  • 

Aquam  j  in  fanguine,  ad  malum  faciendum, 
nullis  aliis  adjuvantibus  caufis,  non  fufficere, 
manifeflum  eft;  quonia  min  fecunda  valetudine 
per  idoneos  exitus  femper  expellitur.  Sed  ubi 
bibita  eft  gelida,  morbus  interdum  fubito  ap¬ 
paruit  :  et  ejus  explicatio  tentata  eft,  exilliman- 

do,  frigus  vafa  excernentia  conftringere  :  quam- 

\ 

vis  nulla  ratio  reddita  eft  conftridionis  horum, 
potius  quam  vaforum  in  corporis  cavis  delinen¬ 
tium  ;  quae  fecundum  hanc  opinionem  in  ftatu 
omnino  diverfo  efle  oportet. 


Dubitarunt 

Dubitarunt  quidam,  an  morbus  reforptione 
a  fuperficie  unquam  produci  poflit  :  quum  fig- 
nificare  videatur,  vafa  reforbentia  cutis  potenter 
agere;  valis  cavorum  munere  fuo  non  plene 
fungentibus.  Fadla  tamen  a  Swietaneo  narrata  * 
verifimillimum  reddunt,  cutes  hydropicorum 
re  vera,  magnas  aquae  quantitates  ab  aere  inter¬ 
dum  imbibere  ;  dum  etiam  in  cavis  congeftio 
rapide  progreditur. 

Haud  abfurdura  eft  quidem  putare,  lympha¬ 
tica  unius  partis  valide  reforbere,  alterius  lan¬ 
guide  agentibus.  Sed  hsec  opinio  ad  rem  ex¬ 
ponendam  non  prorfus  neceflaria  eft ;  etenim 
fingula  lymphatica  vi  aequali  agere  poflent,  dum¬ 
modo  humor  ex  cavis  reforptus  iterum  depolitus 
eflet,  una  cum  humore  per  fuperficiem  imbibi¬ 
to  :  quod  cum  fententia  fupra  di£la  convenit, 
de  reforptione  aucla  praefertim  inter  initia  quo- 
rundum  hydropum. 

Evacuationes  fupprejfa*  Hic  morbus  n- 
B  2  terdum 


*  In  Aphor,  1240. 

terdam  etiam  apparat,  excretione  fudoris,  uri¬ 
nae  vel  utriufque  impedita  feu  fupprefsa.  Sed 

-  V 

in  his  cafibus  fieri  potefl,  ut  hae  tres  afFe<S:iones 

ex  communi  caufa  oriantur :  et  quum  concipi 

poflit  exhalationem  audam,  harum  excretionum 

impeditarum  caufam  effe  pofTe  ;  an  inter  caufas 

hydropis  eas  enumerare  debeamus  dubium  eft. 

Nihilominus  perfpicuum  efl,  retentionem  contra 

naturam  fluidi  aquofi  in  vafis  fanguinem  vehen- 

’  tibus  inufitatam  ejus  copiam  arteriis  exhalan- 

1 

tibus  dare  pofle  ;  idebque  infolitam  fecretionem 
^  finere. 

4to,  Denfiorum  fanguinis  partium  produElio  de- 
fedliva  :  Quae  hanc  morbidam  tenuitatem,  efii- 
cere,  et  pari  ratione,  ad  humorem  audum  de¬ 
ponendum  conferre  queat. 

5/(5.  Reditus  fanguinis  impeditus.  Adhuc  om¬ 
nes  caufae  memorandae  reftant,  quae  liberum 
fanguinis  venofi  reditum  impediendo  morbum 
faciunt.  Cum  enim  fanguis  per  eos  arteriarum 

ramos,  qui  cum  venis  communicant,  libere 

* 

tranflre 

traniire  non  poflit majore  folito  vi  premetur 
in  ramos  defmentes  in  fuperficiebus,  et  igitur 
eorum  fecretionem  augebit :  ad  hunc  tamen  ef- 
fedum  (ni  fallor)  arteriarum  exhalantium  auda 
adio  nequaquam  neceflaria  eft  ;  licet  audor  re¬ 
cens  aliter  judicaverit. 

Cum  in  fano  animali  ligatura  venae  imponitur, 
et  reditus  fanguinis  repente  obftruitur ;  arteria¬ 
rum  diflentio  capillarium  illico  fecutura  ad  adio- 
nem  angendam  eas  fortafse  ciebit.  Sed  dubi¬ 
tari  poteft,  an  elFedus  idem  obflrudionem  sen- 
fim  fadam  (ut  lento  tumoris  incremento,  vel 
jecinoris  duritie  ex  inflammatione  diuturna) 
confequatur. 

-  / 

Quamvis  enim  mufculi  fubita  extenfione  va¬ 
lide  excitantur  :  tamen  fi  paulatim  et  quafi  infi- 

I 

diofe  fiat,  parum  renituntur  :  modo  faltem  ne 
ultra  modum  intendantur.  Quin  etiam  fi  con¬ 
cedatur,  arterias  capillares  initio  morbi  infolita 
vi  nonnunquam  agere  ;  tamen  non  verifimile 
videtur,  hoc  per  longum  fpatium  durare  poflTe. 

Praeterea 

Praeterea,  debilitas  cordis  et  arteriarum  gran¬ 
dium,  quas  morbis  hydropicis  ex  his  caulis  to¬ 
ties  adeft,  opinionem  de  capillarium  aQione 
au6ta  non  confirmat. 

PrefTuraex  altitudine  fanguinis  in  venis  (quam 
femper,  corpore  eredo,  ingentem  efle  oportet) 
tumorem  artuum  inferiorum  hydropicum  fae- 
pius  efficit  ;*  ut  conftat  ex  vitio  tam  faepe  remo¬ 
to  ubi,  recumbente  asgro,  prelTura  celfat. 

Optime  notavit  celeberrimus  de  Sauvages 
(inquit  Van  Swieten  humores  fanos  habere 
certum  vifciditatis  gradum,  per  quam  adhae- 
rent  lateribus  vaforum ;  adeoque  per  hanc 
minuitur  adio  gravitatis,  ubi  perpendiculari- 
“  ter  fere  debent  afcendere.  Si  jam  nata  fue- 
“  rit  cachexia  talis,  ut  non  amplius  firmus  et 
bonus  fanguis  producatur,  sed  in  aquofam 
tenuitatem  degenerare  incipiant  humores, 
“  minuetur  illa  adhaefio  adjatera  vaforum,  ina- 
nente  tamen  immutata  vi  gravitatis;  adeoque 

‘‘  tunc 


*  In  Aph. 

tunc  facile  tumebunt  artus  inferiores.’*  Hic 
ratiocinandi  modus  mihi  aptus  videtur,  li  fan- 
guis  venofus  liftat :  fed  cor  verfus  movet ;  opor¬ 
tet  igitur  .ullam  adhsefionem,  quam  ad  venarum 
latera  habeat,  in  conjundione  cum  gravitate 
fanguinis,  in  tranlitum  ejus  impediendo,  agere. 
Haec  adhefio  itaque,  quatenus  agit,  vires  ad 
lympham  extrudendam  pertinentes  non  minuit, 
fed  auget ;  quum  jam  oftenderimus  quo  modo 

I 

reditus  fanguinis  impeditus  hoc  efficiat. 

Non  dubium  eft,  effufionem  facilius  accidere, 
cum  fanguis  in  morbidae  tenuitatis  flatu  fit, 
quam  cum  habeat  vifciditatem  folitam  :  fed,  ut 
mihi  videtur,  Sauvagefius  rei  explicationem  non 
dedit :  quae  potius  quaerenda  eft  ex'  facilitate 
majore,  qua  humores  tenues  per  canales  parvos 
tranfeuntl  Quin  et  congeftio  aquae  in  cachexia 
ex  quibusdam  aliis  caufis  fupra  memoratis  haud 
dubie  oritur  *.  '  . 

6io*  Vitia  organica*  Cordis  quaedam  affec- 
,  dones 

*  Debilitas  arteriarum  exhalantium,  vaforum  reforbentium,  et 
fortaffe  venarum. 

tiones  organicse  per  hoc  vifcus  fanguinis  tranli- 
tum  impedire  poflunt :  fcilicet  valvarum  ejus  in 
os  converfio  :  dummodo  ea  fufficiat  ad  propriam 
earum  a£lionem  prohibendam.  Nam  in  hoc 
cafu,  ventriculo  fe  contrahente,  pars  fanguinis 
in  eo  contenti  in  auriculam  iterum  traniibit ;  et 
lic  idoneae  ejus  rationis  ex  venis  receptionem 
prohibebit :  et  live  valvulae  tricufpides  five  mi¬ 
trales  hoc  morbo  afficiantur,  effedlus  aeque  ede- 

I 

retur.  Intelledu  quoque  facile  eft,  quomodo 

limile  vitium  valvarum  arteriae  pulmonalis  vel 

aortae  *  eandem  tranfitus  fanguinis  venofi  mo- 

•» 

ram  facere  poffit. 

Plerique  fcriptores,  pari  ratione,  polypos  in 
diverfis  cavis  cordis  memorarunt  inter  caufas 
morborum  hydropicorum.  Sed  incertum  eft, 
an  ifts  maflae  coagulabilis  lymphae,  quas  audlo- 
res  polypos  nominarunt,  in  vivis  animalibus 
necne  unquam  exiftant  :  quippe  quae,  nullo 
hydrope  praecedente,  faepius  reperiantur.  Verili- 
raile  eft  igitur,  has  poft  mortem  oriri,  ex  fponta- 

nea 

*  Vide  Chefelden’s  Anatomy,  p.  iSz, 

nea  coagulabilis  lymphas  feparatlone  a  fe¬ 
ro. 

Ad  iiunc  locum  etiam  idoneum'  eil  referre 

omnes  caufas  facilem  per  pulmones  circuitum 

« 

impedientes  :  neque  hlentio  praetereunda  eft 
preffura  fuper  venam  cavam  ex  aqua  in  thorace 
feu  abdomine  colleda,  vel  ex  vifceribus  male 
fe  habentibus,  vel  utero  gravido. 

Et  ubi  pars  tantum  corporis  anafarca  affici¬ 
tur,  ex  aliquo  tumore  venas  ejus  premente  oriri 
queat,  vei  aliis  hujus  mali  caufis  ei  parti  foli 
nocentibus. 

/ 

nmo.  Arteriarum  a6iio  au6la.  Quidam  recentes 
fcriptores  putarunt  hujus  mali  fpeciem  exiflere 
et  quidem  haud  raro  ex  nimia  arteriarum  adlio- 
ne  orientem  :  quod  conceperunt  fatis  perfpi- 
cuum  efie  ex  morbi  fymptomatibus  et  medendi 
ratione  quas  prodefl. 

Non  negandum  eft,  audiam  arteriarum  ac- 

C 


tionem 

tionem  fecretiones  augere  poflfe,  nec  eas  hoc 
modo  fepe  augeri.  Sed  rite  dubitatum  eft, 
num  haec  caufa  fola  ad  hydropem  efficiendum 
fufficiat ;  quoniam  fsepiffiine,  morbo  non  appa¬ 
rente,  diu  adefl. 

Notatum  eft,  fanguinls  iniffionem,  cathartica, 
emetica,  digitalem,  famem,  timorem,  labo¬ 
rem,  &c.  remedia  effe,  qum  vim  arteriarum 
multum  imminuunt ;  et  concluditur,  ea  ob 
hanc  caufam  in  hydrope  prodefle. 

Nihil  tamen  magis  perfpicuuin  eft  quam 
quod  minuta  arteriarum  adio  ad  bonos  horum 
auxiliorum  eftedus  explicandos  non  fufficiat : 
nam,  durante  eorum  operatione,  lymphm  reforp- 

4 

tio  mirum  in  modum  augetur.  Sed  a(ftio  ar¬ 
teriarum  diminuta  effufionis  imminutionem 

i 

explicare  tantum  poteft,  non  reforptionis  in- 

* 

crementum.  Hoc  igitur  ratiocinandi  modo 
nihil  probari  videtur  :  facla  tamen  narrantur, 
pulfiis  dicitur  plenus  durus  et  frequens  fuifte,  et 
h^nguis  miffus  fuperficie  coriacea  teclus. 


A 

A  plerifque  conceditur,  haec  fymptomata  raro 
^  Vel  nunquam  in  his  regionibus  apparere,  faltem 
in  hydrope  generali ;  quamvis  aliquando  fortafle 
oriantur  exvifceris  cujusvis  inflammatione,  puta 
pulmonis*  Sed  in  hoc  cafu,  hydrops  fere  ap¬ 
paret  fub  inflammationis  finem,  ubi  per  pulmo¬ 
nes  circuitus  faepe  multum  impeditur  ;  et  mor¬ 
bus  itaque  ad  aliam  caufam  referendus. 

PROGNOSIS 

Ex  aegri  aetate  viribufque,  gradu,  diuturni¬ 
tate,  et  caufis  morbi  de  eventu  ejus  optime  ju¬ 
dicari  potefl.  In  juvenibus  vel  robuftis  quam 
in  fenibus  vel  debilibus  fecundus  exitus  potius 
fperandus  ;  quippe  illi,  malorum  injurias  et 
auxiliorum  operationes  facilius  quam  hi  tole¬ 
rare  poflunt. 

Et  fi  recens  levifque  morbus  fit,  eb  facilior 
ejus  curatio  erit :  quum  naturae  vires,  morbo 
per  breve  fpatium  durante,  minus  fradlae  fue¬ 
rint,  quam  fi  diutius  duralfet  :  et  parvus  affec¬ 
tionis  gradus  caufam  levem  indicat. 

C  2  Sed, 

Sed,  fi  appareat,  morbum  ex  aliquo  fortaffe 
permanente  vitio  organico  oriri,  fpes  Iseti  even¬ 
tus  vix  ulla  efl.  Cum  contra  caufa  parti  corpo¬ 
ris  tantiim  adefl ;  velut  in  cafu  preffurse  tumo¬ 
rum  fanabilium,  his  remotis,  fere  cedit  ana- 
farca.' 

RATIO  MEDENDI. 

Hic  morbus  tollendus  erit,  evacuando  a- 
,quEe  infolitam  copiam  et  caufas  remotas  amo¬ 
vendo. 

CONSILIUM  PRIMUM. 

Humor  intus  inclufus  emitti  potefl,  vel  per 
auxilia  externa,  vel  remedia  in  corpus  recepta, 
vel  utrorumque  opem. 

REMEDIA  EXTERNA. 

I 

Medici  ad  hoc  malum  fublevandum  fric¬ 
tione  diu  usi  funt,  nec  fruflra.  Primum  leniter 

adhibenda 

adhibenda  eft,  et  poftea  ejus  vis  et  duratio  au¬ 
genda,  prout  partes  afFedlae  ferre  queant.  Per 
oleum  vel  alium  liquorem  mollem  facilius  red¬ 
ditur  hoc  opus  :  quod  manibus  mollibus  pue¬ 
rorum  vel  mulierum  agendum  Celfus  praecepit. 

Effedus  ejus  falutaris  fortaffe  pendeat  a  grato 
calore  excitato,  motu  humoris  inclufi  produclo, 
et  prelTura  modica,  quam  hic  accepit :  nam  h^c 
reforptionem  augere  et  lymphae  iter  pervafare- 
forbentia  promovere  poflint. 

Exercitatio  et  imprimis  ambulatio  a  pleris- 
que  medicis  multum  laudata  eft  j  fudorem  evo¬ 
cat,  reditum  fanguinis  venoli  haud  parum  ex¬ 
pedit,  et  uniuscujufque  corporis  partis  adiones 
fanas  forfitan  incitat.  Commodum  eft  etiam  una 
cum  his  auxiliis  fafciis  uti,  ex  lana  et  perite  ad¬ 
hibitis*. 

j 

At  fi  humor  abundat  et  neque  per  h^c,  ne¬ 
que  remedia  infra  memoranda  morbus  tollitur  ; 
aquam  extrahere  idoneum  fit.  Hoc  confilio  di- 

diverfa 

verfa  remedia  ufurpata  funt,  nimirum  punc» 
turae  in  cute,  veficatoria,  fonticuli  et  fetacia. 

Medici  nunc  puncturas  in  cute  inftrumento 
acuto  fadas  aliis  auxiliis  praeferunt ;  quia  illae 
quam  haec  minorem  inflammationem  cient  :  et 
in  hydropicis  inflammatio  maxime  cavenda  eft, 
quod  gangraena  haud  raro  terminatur.  Invete- 
rafcente  quidem  morbo,  efle£lus  idem  puhduras 
interdum  fequitur  :  nihilo  minus  his  utendum, 
nam  fi  cutis  diftentioni  non  fuccuritur,  ob  ve- 
hculas  fpontaneas  et  inflammationem  quae  faepe 
accidunt,  majus  difcrimen  expe£landum  eft. 


REMEDIA  INTERNA. 

Quod  ad  medicamenta  interna  :  ea  adhibita 
funt  quae  facultatem  excretiones  aqueas  augen¬ 
di  habeant :  ea  praecipue,  quae  faepius  praefcripta 

/ 

funt,  profequar. 

Sudorifica,  Sudorem  copiofum,  in  homini¬ 
bus  hoc  morbo  implicitis,  difficultatem  movendi 

fufpicor 

fufpicor  unam  caufam  efle,  cur  medici  eum  ex¬ 
citare  frequentius  non  conentur:  fi  tamen  fa¬ 
cile  effici  poflet ;  magna  debilitas,  quam  haec 
excretio  ubi  copiofa  inducit,  ufui  ejus  nun¬ 
quam  favebit,  in  morbo  quo  vires  vitae  funt 
tenues,  deficientes,  et  fuldlu  difficiles. 

Et  quoniam  ingens  humoris  copia  faepe  amo¬ 
venda  eft,  fieri  non  poteft,  nifi  magna  et  diu¬ 
turna  fudatione ;  quam,  propter  humorem  ite¬ 
rum  colledlum,  rurfus  repetere  neceflarium  eft. 
Sin  alia  remedia  nonjprofintjhoc  memoria  tenere 
licet :  et  quoad  difficultatem  ;  a  Doclore  Gre- 
gory  notatum  eft^^,  fudorein  facilius  elici,  ubi, 
hydrargyro  prius  adhibito,  corpus  probe  afficitur. 

Emetica^  diu  et  fiepiffime  profe<El6  cum  multo 
commodo  adhibita  funt,  quae  valida  elfe  et  faepe 
repeti  debent,  iis  operantibus,  vel  naufea,  quae 
praecedit,  durante,  ingens  aquae  copia  fere  re- 
forbetur,  et  in  ventriculum  et  inteftina  in¬ 
funditur,  ex  quibus  vel  adione  vomendi 

ve! 

*  Confp,  Med.  vol.  ii.  fec.  14S0, 

vel  purgatione  expellitur  ;  et  haud  raro  auge¬ 
tur  urinae  excretio, 

Cathariica.  Cullenus  obfervavit,  homines 
hoc  morbo  laborantes  cathartica  quam  emetica 
melius  tolerare,  et  copiofiorem  et  certiorem  feri 
evacuationem  nullis  aliis  modis  effici  pofle,  quam 
hujus  generis  remediis  Mitia  aliquando'  ad¬ 
hibeantur,  fed  acriora  f  plerumque  anteferun¬ 
tur  :  et  Sydenhamus  fuadet  ut  ea  repetantur 
quoties  segri  vires  hnere  poffint. 

rlaec  medicamenta  forma  liquida  exhiberi  de- 

f 

bent,  licet  eorum  operatio  potu  diluente  non 
promovenda  fit.  Minime  vero  diluendum  efi 
(dicit  Gregory  §  j  cum  aliquod  beneficii  a  fli- 
mulo  et  irritatione  medicamenti  expediamus, 
veluti  in  hydrope  in  quo  non  tantum  ad  pur- 
gandum  alvum,  quam  ad  excitandum  corpus 

et 

*  Firft  Lines,  vol.  iv.  p.  2p3. 

f  Gambogia,  Colocynthis.  Scammonium,  Elatorium,  Ja^ 
lappa,  Calorael. 

i  De  Hydrope. 

^  Confp.  Med.  vol;  ii.  p.  358, 

et  augendam  adionem  vaforum  reforbentium 

cathartica  darti  folent.” 

Diuretica,  Nulla  remedia  contra  hoc  vi¬ 
tium  quam  hcec  quae  urinam  movent  ufitatiora 
fortalTe  funt :  quorum  quaedam  profedio  in 
cafibus  adhibere  licet,  in  quibus  ob  debilitatem 
emeticorum  vel  catharticorum  operatio  non 
toleranda  Iit. 

Medici  his  temporibus  aegros  potu  tenui  li¬ 
bere  uti  linunt ;  quod  diu  llridle  interdidum 
fuit.  Notionem  aliquam  de  hujus  prohibitionis 
rigiditate  habeamus  ex  Celfo,  ubi  narrat,  An¬ 
tigoni  Regis  amicum  quendam,  ad  neceffi- 
tatem  bibendi  fuam  urinam,  redadlum  effe 
Creditum  fuit,  liquores  in  ventriculum  recep¬ 
tos  morbum  audturos  elTe.  Sed  hujus  opinio¬ 
nis  fallacia  probata  fuit  quorundam  hydropi¬ 
corum  obllinatione ;  qui,  litis  fuae  impatientes, 
largiter  bibendo  eos  liquores  quos  parare  pote¬ 
rant,  multum  beneficii  acceperunt. 

D 

*  Lib,  iii.  cap,  %i. 

Ad  urinam  provocandam  haud  pauca  medi¬ 
camenta  adhibita  funt.  Sales  alcalini  et  neu¬ 
tri  faepe  commode  adminiftrati  funt  :  fed  cryft- 
alii  tartari  inter  hujus  mali  praeftantiffima  re¬ 
media  merito  recenfentur,  ut  multis  et  repeti¬ 
tis  experimentis  fatis  probatum  eft  Scilla 
per  multa  fecula  ufurpata  famam  fuam  adhuc 
retinet,  et  non  fine  inligni  beneficio  cum  hy- 
drargyro  faepe  conjungitur.  Digitalis  exhibi¬ 
tio  nuper  in  ufum  adada  eft,  quae  planta  ob  fa¬ 
cultatem  urinam  potenter  movendi,  multum 
laudata  ell :  Parvis  dofibus  primum  dari  debet 
et  augeri  donec  aliquem  effedum  perfpicuum 
edat.  Ubi  nimia  quantitas  afiumitur,  pulfus 
vim  et  frequentiam  mirum  in  modum  imminu¬ 
it  ;  naufeam  vehementem  vel  vomitum  efficit, 
ingentem  virium  jaduram,  vertiginem,  vifum 
imperfedum  feu  falfum  interdumque  fere  to^ 
tam  caecitatem  f . 

Maxima  quidem  urinae  excretio  accidere  vi- 

detur> 

*  Ferriar  Med.  Hift.  et  Reflec. — Home  Clin.  Exper, 
t  Lond.  Med,  Mem.  vol.  ii.  p.  174. 

detur,  inter  vel  poil  quafdam  harum  afFedio- 
num,  praefertim  debilitatem  et  naufeam. 
Negat  tamen  Dodlor  Withering,  naufeam, 
ad  utilem  hujus  remedii  operationem,  unquam 
necelTariam  efle 

Nicotiana  ad  hydropem  tollendum  feliciter 
praefcripta  efl ;  quae  minus  quam  digitalis  vi¬ 
tae  fundliones  afficere  videtur  :  fed  licut  h^ec 
planta,  efficaciffime  agit,  cum  talis  quantitas 
adhibetur,  ut  nonnihil  naufeae  vel  vertiginis 
inducatur.  Multa  alia  remedia  eodem  conlilio 
quoque  praefcripta  funt ;  nimirum  olea  quae¬ 
dam  effentialia,  colchicum  autumnale,  laduca 
virofa,  allium  et  cantharis :  quae  enumeralTe 
fufficiat, 


CONSILIUM  SECUNDUM. 

Causas  hujus  mali  remotas,  quae  adfunt, 
amovere  tentandum  eft :  quamvis  dolendum 

eft, 

*  On  Fox-Glove,  p,  4.  and  5. 

t  Fowler’s  Med.  Reports  on  the  Effedls  of  Tobacco,  p.  74. 

eft,  eas  viribus  medicamentorum  faepe  refiflere* 
Si  aliquod  vifcus  afFedlum  fit,  hydrargyro  op¬ 
time  tradatur ;  fi  tumores,  fi  vitia  cordis  vel 
vaforum  fi  malus  corporis  habitus  fit,  per  ra¬ 
tiones  unicuique  idoneas,  fi  fieri  poteft,  fubmo- 
venda  funt. ' 

Et  fi  pulfus  (ut  quidam  afieverarunt)  jufto 
plenior,  validior  et  frequentior  revera  eflet ; 
vix  dubitari  poteft  quin  eundem  ad  ftatum  na¬ 
turalem  reducere  debeamus  modis  ab  his  audo- 
ribus  praefcriptis.  Quoque  notandum  eft,  fi 
aegri  vires  defecerint,  vel  inter  curandum,  vel 
poft  aquae  evacuationem,  eas  modis  ufitatis 
fuftineri  oportere.  Hos  recenfere  vix  necelTe 
eft,  cum  omnibus  notum  fit,  corticem,  ferrum^ 
et  balneum  frigidum,  aera  purum,  cibum  ap¬ 
tum,  et  exercitationem  modicam,  ad  corporis 
vires  vel  fulciendas  vel  reficiendas  haud  pa¬ 
rum  prodefle. 


